Juliusz Janusz

**Juliusz Janusz** (født 17. mars 1944 i Łyczana i Generalguvernementet i tyskokkupert Polen) er en polsk geistlig, katolsk titulærerkebiskop og diplomat for Den hellige stol.
## Liv og virke
### Prest
Erkebiskopen av Kraków, Karol Wojtyła, presteviet ham den 19. mars 1967 i Wawel-katedralen.

Han dro til Roma med den hensikt å oppnå en grad i kanonisk rett, men på erkebiskop Wojtyłas oppfordring fortsatte han på Det pavelige kirkelige akademi for å forberede seg på en karriere som pavelig diplomat. 

Pave Paul VI ga ham sitt første oppdrag i Den hellige stols diplomatiske tjeneste i nuntiaturet i Thailand, og han fylte deretter stillinger i Norden (Danmark, Sverige, Finland, Norge, Island) med sete i København, Tyskland, Brasil, Nederland, Ungarn og så Republikken Kina (Taiwan) , hvor han var *[[chargé d'affaires]]* i tre år.

### Titulærerkebiskop, apostolisk nuntius til Rwanda
Pave Johannes Paul II utnevnte ham til titulærerkebiskop *pro hac vice* av *Caprulae* og apostolisk nuntius til Rwanda den 25. mars 1995. Han ble ordinert til biskop av kardinalstatssekretær Angelo Sodano den 8. mai samme år; medkonsekratorer var kardinal Franciszek Macharski, erkebiskop av Krakow, og kardinal Francis Arinze, president for Det pavelige råd for interreligiøs dialog.
### Nuntius til Mosambik
Den 26. september 1998 ble han utnevnt til apostolisk nuntius i Mosambik. 
### Nuntius til Ungarn
Den 9. april 2003 ble han utnevnt til apostolisk nuntius til Ungarn. 
### Nuntius til Slovenia og apostolisk delegat til Kosovo
Pave Benedikt XVI utnevnte ham til apostolisk nuntius til Slovenia swn 10. februar 2011. Samytidig ble han apostolisk delegat til Kosovo. Ettersom Kosovos status som uavhengig land fortsatt var umtvistet, ble utnevnelsen - det var første gang Pavestolen utnevnte en offisiell representant dit - ledsaget med en forklarende note: *«The mission of an Apostolic Delegate is not of a diplomatic nature but responds to the requirement to meet in an adequate way the pastoral needs of the Catholic faithful.»*

Han gikk av med pensjon den 21. september 2018. Han ble etterfulgt sdom pavelig sendemann til Slovenia og Kosovo av den franske pavelige diplomat og erkebiskop Jean-Marie Speich.

## Episkopalgenealogi
Hans episkopalgenealogi er:

* Kardinal Scipione Rebiba (1504–1577) 
* Kardinal Giulio Antonio Santori (1532–1602) * bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi  (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Pave Klemens XIII (1693–1769) *1743
* Kardinal Marcantonio Colonna (1724–1793) *1762
* Kardinal Hyacinthe-Sigismond Gerdil (1718–1802) *1777
* Kardinal Giulio Maria della Somaglia (1744–1830) *1788
* Kardinal Carlo Odescalchi (1785–1841) *1823
* Biskop Eugène-Charles-Joseph de Mazenod (1782–1861) *1832
* Kardinal Joseph Hippolyte Guibert (1802–1886) *1842
* Kardinal François-Marie-Benjamin Richard de la Vergne (1819–1908) *1872
* Kardinal Pietro Gasparri (1852–1934) *1898
* Kardinal Clemente Micara (1879–1965) *1920
* Kardinal Antonio Samorè (1905–1983) *1950
* Kardinal Angelo Sodano (1927–) *1978
* Erkebiskop *Juliusz Janusz* (1944- ) *1995

## Referanser